b'\n_START_ARTICLE_\nVitalijus Kli\xc4\x8dko\n_START_SECTION_\nSportin\xc4\x97 karjera\n_START_PARAGRAPH_\nJis tapo Pasaulio bokso tarybos (World Boxing Council), Pasaulio bokso organizacijos (World Boxing Organization) ir bokso \xc5\xbeurnalo \xe2\x80\x9eThe Ring\xe2\x80\x9c \xc4\x8dempionu. Pasaulio bokso taryba taip pat j\xc4\xaf skelb\xc4\x97 nusipelniusiu buvusiu \xc4\x8dempionu. V. Kli\xc4\x8dko prad\xc4\x97jo savo politin\xc4\x99 karjer\xc4\x85 2005\xc2\xa0m. dar b\xc5\xabdamas profesionalu boksininku. Jis at\xc5\xa1auk\xc4\x97 savo bokso karjer\xc4\x85 2013\xc2\xa0m. Jis yra pirmas pasaulio bokso \xc4\x8dempionas turintis mokslo daktaro laipsn\xc4\xaf._NEWLINE_Sportininkas buvo \xc5\xbeinomas d\xc4\x97l savo galing\xc5\xb3 sm\xc5\xabgi\xc5\xb3 ir ger\xc5\xb3 rezultat\xc5\xb3. 87,23% savo kov\xc5\xb3 V. Kli\xc4\x8dko laim\xc4\x97jo nokautais ir pagal \xc5\xa1\xc4\xaf rodikl\xc4\xaf yra antras tarp vis\xc5\xb3 profesionali\xc5\xb3 sunkiasvori\xc5\xb3 boksinink\xc5\xb3. Pats sportininkas nei vienoje savo kovoje nebuvo nukautuotas. Vienintelius du savo pralaim\xc4\x97jimus jis patyr\xc4\x97 d\xc4\x97l traumos ir stiprios \xc5\xbeaizdos paakyje, taip pat abejose \xc5\xa1iose kovose jis pirmavo pagal ta\xc5\xa1kus._NEWLINE_Jo brolis Vladimiras Kli\xc4\x8dko taip pat yra boksininkas ir yra buv\xc4\x99s profesional\xc5\xb3 boksinink\xc5\xb3 \xc4\x8dempionas.\n_START_SECTION_\nPolitin\xc4\x97 karjera\n_START_PARAGRAPH_\nSavo politin\xc4\x99 karjer\xc4\x85 V. Kli\xc4\x8dko prad\xc4\x97jo 2006\xc2\xa0m., kai Kijevo mero rinkimuose liko antras. 2010\xc2\xa0m. jis sub\xc5\xabr\xc4\x97 Ukrainos demokratini\xc5\xb3 reform\xc5\xb3 aljans\xc4\x85, su kuriuo 2012\xc2\xa0m. rinkimuose pateko \xc4\xaf Ukrainos auk\xc5\xa1\xc4\x8diausi\xc4\x85j\xc4\x85 Rad\xc4\x85. 2013\xe2\x80\x932014\xc2\xa0m. Euromaidano \xc4\xafvykiuose politikas buvo svarbi ir matoma fig\xc5\xabra. 2014\xc2\xa0m. V. Kli\xc4\x8dko planavo dalyvauti \xc5\xa1alies prezidento rinkimuose, ta\xc4\x8diau at\xc5\xa1auk\xc4\x97 savo kandidat\xc5\xabr\xc4\x85 paremdamas Petro Poro\xc5\xa1enk\xc4\x85. 2014\xc2\xa0m. gegu\xc5\xbe\xc4\x97s 25 d. politikas buvo i\xc5\xa1rinktas \xc5\xa1alies sostin\xc4\x97s meru._NEWLINE_Nuo 2015\xc2\xa0m. politikas priklauso Petro Poro\xc5\xa1enkos blokui ir vadovauja \xc5\xa1iais partijai.'